Tu vovele vo ka ki a fwene ko kadi au mosi yindwidi, a ki fimpidi, a tonene ye kwikila vo a fwana kondwa wa ngindu ye luzolo Iwa en zingang'au ku mosi zeye fu ye nsadilu zau. Kadi lenda ki bunde vuvu kondwa kwa bundw'e vuvu kwa nkangu a zinganga ku mosi muna vata; zunga evo nsi. Yi kuma vo mbote mu bundw'e vuvu ye solwa kansi ka mu ki bund'e vuvu ye kisola ngeye mosi ko, dia mbi muna meso ma wantu a toma sanswa mu ki yadika kadi yani ki mfumu se ka ki kala luzitu ko wau vo ka vewa kio ko. E mfumu a mbote nkangu ku nsolanga, ka ki solanga ko. Yi mu kum'e kiokio a mbut' a vovela ngana VO: e ki mfumu kia muntu; ntu mia wantu. Kadi e ntu mia wantu mina mi sole mfumu yi mi ku nzitisa, yi mi ku ngyadika yi miau mpe mi ku mvandidika kansi ka ntu a mosi ko yani singa